Na podlagi tretjega odstavka 8. člena Zakona o gasilstvu (Uradni list RS, št. 113/05 – uradno prečiščeno besedilo, 23/19, 189/20 – ZFRO, 39/22 in 117/22 – ZVNDN-C) izdaja minister za obrambo

**PRAVILNIK**

**o standardiziranih gasilskih zavarovanjih za pripadnike gasilske organizacije**

I. SPLOŠNE DOLOČBE

1. **člen**

**(področje urejanja)**

(1) S tem pravilnikom se določa vrsta, obseg in način sklenitve standardiziranih gasilskih zavarovanj pripadnikov gasilskih organizacij za katera se sredstva zagotovijo v proračunu Republike Slovenije.

**2. člen**

 **(opredelitev pojmov)**

V tem pravilniku uporabljeni pojmi imajo naslednji pomen:

1. Standardizirana gasilska zavarovanja pripadnikov gasilske organizacije (v nadaljevanju: zavarovanja) so zavarovanja, ki so po vsebini in obsegu enotna za vse zavarovance.
2. Zavarovalec je gasilska organizacija.
3. Zavarovanec je član prostovoljnega gasilskega društva, ko izvaja naloge iz 4. člena tega pravilnika.

 **3. člen**

**(vrsta zavarovanj)**

Standardizirana gasilska zavarovanja po tem pravilniku so:

- nezgodno zavarovanje,

- zavarovanje splošne odgovornosti,

- zavarovanje pravne zaščite.

1. **člen**

**(minimalni obseg kritja)**

1. Zavarovanja se zagotavljajo v času izvajanja naslednjih nalog javne gasilske službe:
2. Izvajanje operativnih nalog gasilstva, kot jih opredeljuje zakonodaja s področja gasilstva:
* gašenje in reševanje ob požarih, prometnih, okolijskih oziroma ekoloških ter industrijskih nesrečah,
* izvajanje nalog zaščite in reševanja oseb ter premoženja v primeru naravnih in drugih nesreč,
* izvajanje požarne straže ob razglašeni veliki ali zelo veliki požarni ogroženosti naravnega okolja,
* izvajanje drugih splošnih reševalnih nalog.
1. Izvajanje preventivnih nalog gasilstva, med katere sodijo vaje in usposabljanja za opravljanje operativnih nalog gasilstva.

II. OBSEG STANDARDIZIRANIH GASILSKIH ZAVAROVANJ

1. **člen**

**(nezgodno zavarovanje)**

(1) Nezgodno zavarovanje obsega:

* zavarovanje za primer smrti,
* zavarovanje za primer trajne izgube splošne delovne zmožnosti in
* zavarovanje za primer prehodne nezmožnosti za delo.

(2) Nezgoda je enkraten, nenaden in negotov dogodek, neodvisen od volje zavarovanca, ki deluje od zunaj na zavarovančevo telo in ima za posledico njegovo smrt, invalidnost ali prehodno nesposobnost za delo.

(3) Minimalna zavarovalna vsota, ki jo izplača zavarovalnica za primer nesreče oziroma nezgode za posameznega zavarovanca, znaša:

* za primer smrti: 40.000,00 eur,
* za primer trajne izgube splošne delovne zmožnosti: 90.000,00 eur,
* za primer prehodne nezmožnosti za delo: 15,00 eur dnevno.
1. **člen**

**(zavarovanje splošne odgovornosti)**

(1) Zavarovanje splošne odgovornosti je namenjeno kritju odškodninske odgovornosti zaradi civilno pravnih odškodninskih zahtevkov, ki jih tretje osebe uveljavljajo proti zavarovancu zaradi nenadnega nepričakovanega dogodka, ki ima za posledico poškodovanje, obolenje ali smrt osebe in/ali poškodbo ali uničenje stvari.

(3) Minimalna zavarovalna vsota za zavarovanje splošne odgovornosti znaša na zavarovanca 20.000,00 EUR.

1. **člen**

**(zavarovanje pravne zaščite)**

1. Zavarovanje pravne zaščite obsega :
* odvetniške stroške,
* stroške sodnih izvedencev in tolmačev,
* sodne takse in preostale sodne stroške,
* stroške izvensodne poravnave ter
* s sodno odločbo naložene stroške nasprotne stranke.

 (3) Minimalna zavarovalna vsota za zavarovanje pravne zaščite znaša na zavarovanca 10.000,00 EUR.

III. ZAVAROVALNA POGODBA

1. **člen**

**(zavarovalna pogodba)**

1. Uprava RS za zaščito in reševanje (v nadaljnjem besedilu: uprava) sklene zavarovalno pogodbo v imenu zavarovalcev z izbranim izvajalcem, za obdobje najmanj enega leta.

(2) Izvajalec zavarovanja se izbere na podlagi javnega razpisa v postopku izvedbe javnega naročila.

(3) Komisijo za izvedbo javnega naročila, imenuje generalni direktor uprave. Vsaj po eden izmed članov komisije za izvedbo javnega naročila mora biti predstavnik Gasilske zveze Slovenije in Združenja poklicnih gasilcev.

**9. člen**

**(poklicni gasilci)**

(1) Določbe 5. člena tega pravilnika se smiselno uporabljajo tudi za operativne gasilce v poklicnih gasilskih enotah.

1. Sredstva za zavarovanja iz prejšnjega odstavka se zagotovijo v proračunu Republike Slovenije.

IV. PREHODNA IN KONČNA DOLOČBA

1. **člen**

**(imenovanje komisije)**

Uprava v roku 30 delovnih dni po uveljavitvi tega pravilnika imenuje komisijo za izvedbo javnega naročila.

1. **člen**

**(začetek veljavnosti pravilnika)**

Ta pravilnik začne veljati petnajsti dan po objavi v Uradnem listu Republike Slovenije.

Številka:

Datum:

 Marjan Šarec

 minister